監察御史

監察御史 ， 中國古代官職 ， 掌監察百官 、 巡視郡縣 、 糾正刑獄 、 肅整朝儀等事 。 隋文帝開皇二年 （ 582年 ） 始設 。 唐御史臺分爲三院 ， 監察御史屬察院 ， 品秩正八品下 。 宋元因之 。 明改御史臺爲都察院 ， 掌彈劾建言 ， 設左右都御史各一人 、 左右副都御史各一人 、 左右僉都御史各二人 ， 其下設監察御史一百一十人 ， 分屬各道 ， 初爲正九品 ， 洪武十七年 （ 1384年 ） 提升爲正七品 ， 多以新科進士爲之 。 清朝沿制 ， 乾隆十七年 （ 1752年 ） 升從五品 。 明清監察御史因所受差遣之不同 ， 又有諸多不同名目 ， 如巡視農務即爲巡農御史 、 巡視漕運即爲巡漕御史 、 巡視鹽政即爲巡鹽御史 、 巡視茶法即爲巡茶御史 、 巡視屯田即爲巡田御史 、 巡視邊防即爲巡關御史 。 各道均有御史七至十一人 ， 十三道共一百一十人 ， 合稱十三道監察御史 。